རེས་གཟའ་ཕུར་བའི་ཉིན།རྒྱ་ནག་གིས་རྒྱལ་ཡོངས་རང་བཞིན་གྱི་དུས་སྟོན་གསར་བ་ཞིག་སྤེལ་འཆར་ཡོད་ལ།དེ་ལ་རི་འགོག་དམག་འཁྲུག་མཇུག་བསྒྲིལ་ནས་ལོ་ངོ༧༠འཁོར་བའི་དུས་དྲན་མཛད་སྒོ་ཟེར།རྒྱ་ནག་རྒྱ་ཡོངས་སུ་ཉིན་གསུམ་རིང་གཞུང་འབྲེལ་ངལ་གསོ་བཏང་ཡོད་པ་དང་།ས་ཁུལ་སོ་སོ་རུ་འབྲེལ་ཡོད་བྱེད་སྒོ་སྤེལ་ངེས་རེད།རྒྱལ་ས་པེ་ཅིང་དུ་གནམ་ས་འགུལ་པའི་བརྗིད་ཆགས་ངང་འཁྲབ་སྟོན་བྱ་རྒྱུ་རེད།ཞི་ཅིན་ཕེང་གིས་དམག་གཟིགས་མཛད་སྒོ་སྤེལ་དགོས་པའི་བཀའ་ཕབ་དུས།རྒྱ་ནག་ནང་དཔལ་འབྱོར་གྱི་གོད་ཆག་རིགས་འདི་དག་བྱུང་མེད་མོད།རྒྱ་ནག་དམར་པོའི་གཞུང་ལ་མཚོན་ན།མཛད་སྒོ་དེ་སྤེལ་བའི་དུས་ཚོད་དེ་མ་བསྒྲིགས་ལྷུན་གྱིས་གྲུབ་ཡོད།ཟླ་ཤས་ནས་བྱུང་བའི་མ་རྐང་ཁྲོམ་རའི་ཟགས་ཆག་གིས་རྒྱ་དམར་གཞུང་མགོ་ཞགས་ཞགས་གདོང་རལ་རལ་དུ་བཏང་ཡོད་ལ།དཔལ་འབྱོར་འཕེལ་ཚད་ཇེ་དལ་དུ་འགྲོ་བའི་སེམས་ཁྲལ་གྱིས་སྤྱི་ཚོགས་ཟང་ཟིང་སློང་མི་སྲིད་པ་གཏན་ནས་མིན།